als_Latn dik_Latn sag_Latn
Ushqimet e pasura me Vitaminë C
Vitamina C është shumë e rëndësishme për organizmin dhe në mënyrë të vaçantë për sistemin imunitar. Këto janë suhqimet që e përmbajnë atë.
Politiko
E Hënë, 8 Dhjetor 2014 | 14:52
0 Komente.
Këshillohet që Vitamina C të merret më shumë gjatë periudhës dimërore, kjo për të parandaluar sa më mirë sëmundjet që lidhen me këtë stinë.
Vitamina C është e rëndësishme në zhvillimin e indit të enëve të gjakut si dhe në sintezën e ATP, dopaminës, tirozinës dhe hormoneve peptidike.
Veç kësaj, Vitamina C luan një rol të rëndësishëm edhe si një element i fuqishëm antioksidant dhe si rrjedhim ajo parandalon format e ndryshme të tumorëve në çdo moshë.
Një tjetër vlerë e Vitaminës C lidhet edhe me parandalimin e sëmundjeve kardiovaskulare dhe tensionit të lartë. Sipas disa studimeve, marrja e rreth 500 mg Vitamine C në ditë, përmirëson ndjeshëm cilësinë e enëve të gjakut duke favorizuar zgjerimin e tyre dhe ulur kështu presionin e gjakut në to.
Por le të shohim tani se cilat janë ushqimet tek të cilat ne mund të gjejmë përqendrimin më të lartë të Vitaminës C.
1. Speci djegës. Këto kanë përqindjen më të lartë të Vitaminës C që shkon deri në 242.5 mg/100 gram.
2. Guaiave. Në këtë rast kemi të bëjmë me një fryt ekzotik dhe përqendrimi i Vitaminës C këtu shkon deri në 228 mg/100 gram.
3. Speci. Specat jeshil kanë edhe përqendrimin më të madh, ndër specat. Vitamina C këtu është në nivelin e 184 mg për 100 gram, ndërsa tek speci i verdhë kjo përqindje shkon në 132 mg për 100 gram produkt.
4. Majdanozi. Erëza e famshme që përdorim për të zbukuruar dhe bërë më të shijshme pjatat përmban 120 mg për 100 gram, ose 5 mg për një lugë.
5. Sallata jeshile. Edhe këtu, përmbajtja e Vitaminës C shkon në 120 mg për 100 gram.
6. Brokoli dhe lulelakra. Brokoli ka 89 mg për 100 gram.
7. Kiwi. Një sasi prej 100 gram kiwi përmban 89 mg Vitamine C.
8. Papaja. Ky fryt ekzotik, përveçse shumë pasur me Vitaminën A, përmendet edhe për Vitaminën C. Këtu kjo e fundit shkon deri në 62 mg për 100 gram.
9. Limoni, portokalli dhe mandarina. Tek këto, përmbajtja e Vitaminës C shkon deri në 59 gram për 100 gram.
10. Luleshtrydhet. Edhe këtu, Vitamina C shkon deri në 59 mg për 100 gram.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn